AIŠKINAMASIS RAŠTAS

Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo

 **1. Parengto tarybos sprendimo projekto tikslai ir uždaviniai**

 Lietuvos Respublikos švietimo ir mokslo ministras 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ patvirtino Neformaliojo vaikų švietimo lėšų skyrimo ir panaudojimo tvarkos aprašą ir pripažino netekusiu galios Lietuvos Respublikos švietimo ir mokslo ministro 2016 m. sausio 5 d. įsakymą Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ su visais pakeitimais ir papildymais, kuriuo vadovaujantis Molėtų rajono savivaldybės tarybos 2018 m. vasario 22 d. sprendimu Nr. B1-32 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ buvo patvirtintas Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašas.

 Sprendimo projektu siūloma patvirtinti Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašą paruoštą vadovaujantis Lietuvos Respublikos švietimo ir mokslo ministras 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ patvirtintu Neformaliojo vaikų švietimo lėšų skyrimo ir panaudojimo tvarkos aprašu.

 **2. Šiuo metu esantis teisinis reglamentavimas**

Lietuvos Respublikos švietimo ir mokslo ministro 2018 m. rugsėjo 12 d. įsakymo Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

 Teigiamos pasekmės: neformalus vaikų švietimas bus finansuojamas Europos Sąjungos finansinės paramos, bendrojo finansavimo ir kitomis Lietuvos Respublikos valstybės biudžeto lėšomis.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Europos Sąjungos finansinės paramos, bendrojo finansavimo ir kitos Lietuvos Respublikos valstybės biudžeto lėšos.

**6.Vykdytojai, įvykdymo terminai**

Neformaliojo vaikų švietimo teikėjai (išskyrus bendrojo ugdymo mokyklas, ikimokyklinio, priešmokyklinio ir formalųjį švietimą papildančio ugdymo programas vykdančias įstaigas ).